**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 29.03.2021

# Návrh

**na II. zmenu rozpočtu Bratislavského samosprávneho kraja v roku 2021**

Materiál predkladá: Materiál obsahuje:

Mgr. Juraj Droba, MBA, M.A.1. Návrh uznesenia

predseda BSK 2. Dôvodová správa

 3. Stanoviská komisií Z BSK

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

Ing. Marek Vlčej

vedúci oddelenia rozpočtu

Úradu Bratislavského samosprávneho kraja

Spracovateľ:

Ing. Marek Vlčej

vedúci oddelenia rozpočtu

Bratislava

marec 2021

Návrh uznesenia

**UZNESENIE č. .../2021**

zo dňa 29.03. 2021

Zastupiteľstvo Bratislavského samosprávneho kraja po prerokovaní materiálu

 **schvaľuje**

II. zmenu rozpočtu Bratislavského samosprávneho kraja v roku 2021 v súlade s § 14 ods. 1 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov nasledovne:

|  |  |
| --- | --- |
| **Príjmy a príjmové finančné operácie** | **Suma v €** |
| Nedaňové príjmy | 800 000 |
| Použitie Rezervného fondu | 400 000 |
| **Výdavky a výdavkové finančné operácie** | **Suma v €** |
| Podprogram 3.1: Správa majetku | 800 000 |
| Podprogram 3.3: Majetok – údržba, investície | 400 000 |
| **Zvýšenie príjmov a príjmových finančných operácií celkom** | **1 200 000** |
| **Zvýšenie výdavkov a výdavkových finančných operácií celkom** | **1 200 000** |

**D ô v o d o v á s p r á v a**

Predložený návrh je vypracovaný v súvislosti s aktuálnym vývojom v oblasti riešenia pandémie COVID – 19 v rámci Bratislavského samosprávneho kraja a aktualizáciou investičného plánu na rok 2021.

**Prevádzka mobilných odberových miest pre testovanie na COVID-19**

BSK spustil v januári špeciálne odberové miesto, ktoré slúži najmä pre testovanie na COVID- 19 ľudí zamestnaných v kľúčovej infraštruktúre. Na základe tohto odberového miesta mohli byť zriadené detašované pracoviská v jednotlivých mestských častiach a obciach BSK. Pracovné sily, ktoré vykonávajú odbery v týchto miestach (zdravotníci a administratívni pracovníci) formálne vykonávajú prácu na základe dohôd o pracovnej činnosti pre Úrad BSK.

Úrad BSK uzatvoril dohody so všetkými samosprávami, ktoré otvorili týmto spôsobom mobilné odberové miesta, o refundovaní týchto nákladov Úradu BSK. Táto refundácia v zmysle nastavenia rozpočtu BSK patrí do nedaňových príjmov a keďže ju nie je možné v tejto chvíli presne vyčísliť, odhadujeme celkovú výšku takto refundovaných prostriedkov na 800 000,- EUR (pre informáciu – v januári bolo takto refundovaných 200 000,- EUR). Na strane výdavkov túto sumu rozpočtujeme do kapitoly Správy majetku, kde evidujeme všetky výdavky súvisiace s pandémiou. V podprograme Správy majetku (a nie v Programe Zdravotníctvo) je to z toho dôvodu, že výdavky na pandémiu sú značne nepredvídateľné, či už z pohľadu charakteru, časového obdobia alebo samotnej výšky. Takisto v tomto podprograme máme rezervu na výdavky spojené s investíciami a majetkovým vysporiadaním pozemkov. Ak tieto rezervy nebudú použité na pôvodný účel, je možné tieto finančné prostriedky použiť na aktualizáciu investičného plánu alebo bežné opravy a údržbu.

**Aktualizácia Investičného plánu v časti majetok**

V rámci prvej aktualizácie Investičného plánu v časti majetok v roku 2021 navrhujeme zvýšenie celkovej sumy alokovanej na tento plán o 400 000,- EUR. Táto suma obsahuje projekty a akcie, ktoré neboli do schvaľovania Investičného plánu na rok 2021 z rôznych dôvodov zahrnuté – pri niektorých nebolo ešte v decembri jasné, či sa zrealizujú do konca roka alebo sa ešte len začali realizovať na konci roka 2020, ďalšie zase vyplynuli z reálneho vývoja v prvých dvoch mesiacoch tohto roka. Súčasťou tohto navýšenia sú aj nižšie výdavky na starostlivosť o hmotný investičný majetok pre župné zariadenia v sociálnej oblasti vo výške 50 000 EUR (školy už mali túto položku schválenú v decembri 2020 pri schvaľovaní návrhu rozpočtu). Samotná aktualizácia Investičného plánu v časti majetok, vrátane položkovitého zoznamu všetkých akcií (aj všetkých zmien), je ako Príloha tohto materiálu.

**Stanoviská komisií Zastupiteľstva BSK**

k materiál **Návrh na II. zmenu rozpočtu Bratislavského samosprávneho kraja v roku 2021**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akcept. / Neakcept.** | **Zapracov. /Nezapracov.**  |
| **Komisia sociálnych vecí a zdravotníctva**  |  | Prítomní: Za: Proti: Zdržal sa: Nehlasoval:  |  |  |
| **Komisia majetku, investícií a VO** | Schválený pozmeňovací návrh p. Hudákovej – poníženie sumy v príjmovej časti z rezervného fondu o 1 496 341 Eur a vypustenie výdavkovej finančnej operácie – navýšenie základného imania obchodnej spoločnosti 1 496 341 z rozpočtu BSK.Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | Prítomní: 5Za: 3Proti: 0Zdržal sa: 2Nehlasoval:0 | akceptované | zapracované |
| **Komisia dopravy** | Komisia dopravy berie na vedomie predložený materiál. | Prítomní: 9Za: 9Proti: 0Zdržal sa: 0Nehlasoval:0 |  |  |
| **Komisia európskych záležitostí,** **regionálnej spolupráce** **a cestovného****ruchu**  |  | Prítomní: Za: Proti: Zdržal sa: Nehlasoval: |  |  |
| **Komisia kultúry** |  | Prítomní: Za: Proti: Zdržal sa: Nehlasoval: |  |  |
| **Komisia regionálneho rozvoja, územného plánovania** **a životného prostredia** |  | Prítomní: Za: Proti: Zdržal sa: Nehlasoval: |  |  |
| **Komisia školstva, športu a mládeže** |  | Prítomní: Za: Proti: Zdržal sa: Nehlasoval: |  |  |
| **Finančná komisia** | Finančná komisia odporúča Zastupiteľstvu BSK prerokovať predložený materiál s vypustením bodu týkajúceho sa navýšenia základného imania spoločnosti RSC BSK, a. s. | Prítomní: 9Za: 9Proti: 0Zdržal sa:0Nehlasoval: 0 | akceptované | zapracované |